Document ID: 32013R0531

32013R0531
L 159/5
SLUŽBENI LIST EUROPSKE UNIJE
10.06.2013.
PROVEDBENA UREDBA KOMISIJE (EU) br. 531/2013
od 10. lipnja 2013.
o izmjeni Uredbe (EZ) br. 341/2007 u pogledu sustava uvoznih dozvola za češnjak zbog pristupanja Hrvatske
EUROPSKA KOMISIJA,
uzimajući u obzir Ugovor o pristupanju Hrvatske, a posebno njegov članak 3. stavak 4.,
uzimajući u obzir Akt o pristupanju Hrvatske, a posebno njegov članak 41.,
budući da:
(1)
Uredbom Komisije (EZ) br. 341/2007 (1) otvara se i predviđa upravljanje carinskim kvotama i uvodi sustav uvoznih dozvola i potvrda o podrijetlu za češnjak i određene druge poljoprivredne proizvode uvezene iz trećih zemalja.
(2)
Člankom 4. Uredbe (EZ) br. 341/2007 pravi se razlika između tradicionalnih i novih uvoznika u vezi s trgovcima koji mogu podnijeti zahtjeve za uvozne dozvole za češnjak u okviru carinskih kvota koje su otvorene i kojima se upravlja u skladu s tom Uredbom.
(3)
S obzirom na očekivano pristupanje Hrvatske Uniji 1. srpnja 2013., treba utvrditi prijelazna pravila kako bi se uvoznicima u Hrvatskoj omogućilo da koriste uvozne kvote kao tradicionalni uvoznici. Ta bi se pravila trebala primjenjivati samo dok ti uvoznici ne budu u mogućnosti ispunjavati postojeća pravila.
(4)
Uredbu (EZ) br. 341/2007 treba stoga na odgovarajući način izmijeniti.
(5)
Mjere predviđene ovom Uredbom u skladu su s mišljenjem Upravnog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Izmjena Uredbe (EZ) br. 341/2007
U članku 4. stavku 2. Uredbe (EZ) br. 341/2007 dodaje se sljedeći četvrti podstavak:
„Za Hrvatsku, za razdoblja uvoznih carinskih kvota 2013./2014., 2014./2015. i 2015./2016.:
(a)
točka (a) prvog podstavka ne primjenjuje se; i
(b)
‚uvoz u Uniju’ znači uvoz iz zemalja podrijetla koje nisu države članice Unije prema njenom sastavu od 1. srpnja 2013.”
Članak 2.
Stupanje na snagu
Ova Uredba stupa na snagu podložno i na dan stupanja na snagu Ugovora o pristupanju Hrvatske.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. lipnja 2013.

Labels: 17
3
6
18
15